description: Седемстотин лева ще е глобата за превишаване с над 50 км/ч на разрешената скорост за движение в населените места, а извън населени места е 600 лева, решиха депутатите

title: Полицията ще дерегистрира колите на шофьори, каращи пили или без книжка

maintext:
Фотограф: Цветелина Белутова
Седемстотин лева ще е глобата за превишаване с над 50 км/ч на разрешената скорост за движение в населените места, а извън населени места е 600 лева. Това са най-високите глоби за обикновените шофьори в промените на Закона за движение по пътищата, които бяха приети окончателно от парламента. При превоз на опасни товари или обществен транспорт глобата е 1000 лв.Въвежда се и ново наказание - дерегистрацията на автомобил, когато е шофиран от собственика му след употреба на алкохол, без книжка или при отказ от съдействие в определени ситуации. Това означава, че се свалят номерата и регистрацията на превозното средство от 6 месеца до 12 месеца."След изтичане на този срок трябва да се започне наново регистрацията на самия автомобил", обясни депутатът от РБ и председател на Комисията по транспорт Настимир Ананиев. Той обясни, че това става при 3 хипотези - когато се кара без шофьорска книжка, с алкохол в кръвта 0.5 промила на 1000 или когато бъде отказано тестването с техническо средство за алкохол или за наркотични вещества и техните аналози. Когато се дерегистрира, автомобилът се сваля от цялата система на МВР и след като изтече наказателният срок, се започва процедура като при регистриране на нов автомобил.а оставащите 1/3 контролни точки ще им прибавят след придобиване на 24 месеца стаж. До сега всички водачи имаха по 39 точки. Стажът като водач се зачита от датата на връчване на свидетелството за управление на моторно превозно средство. Времето, при което водачът е бил лишен от правото да управлява моторно превозно средство, не се зачита за стаж.Службите няма да допускат управлението на моторно превозно средство от водач, който няма съответната категория, забранено му е да управлява МПС, или е употребил алкохол с концентрация в кръвта от 0,5 промила или наркотици. Тези които откажат да бъдат проверени за алкохол или дрога на място, или откажат кръвен тест, също ще бъдат сваляни от колите.. Между 0,8 промила и 1,2 промила алкохол в кръвта книжката ще се взима за срок от 12 месеца и глоба 1000 лв. При повторно нарушение книжката ще се отнема за срок до три години, а глобата става от 1000 до 2000 лв. При отказ за проверка за алкохол лишаване от правоспособност може да стигне до 2 години, а глобата до 2000 лв.С лишаване от право да управлява МПС за срок от 3 месеца и глоба 1000 лв ще се наказва водач, който се движи в платното за насрещното движение по автомагистрала или скоростен път. При повторно нарушение книжката ще се взима за срок от 6 месеца, а глобата става 4000 лева.по пътищата за обществено ползване. За повторно нарушение наказанието е лишаване от право да се управлява МПС за срок от 3 години и глоба 5000 лева.


description: "Ивайло Стефанов е пример за човек, за когото волейболът не е просто професия, а любов и страст. Той е истинско вдъхновение както за професионалистите, така и за любителите с отдадеността си към играта", казаха от любителската лига.

title: Ивайло Стефанов беше отличен със "Златна мрежа" от Volley Mania

maintext:
Бившият национал и настоящ капитан на ЦСКА е отличен за забележителната си кариера и спортното си дълголетие
[Антон Станков, Volley Mania]
Бившият волейболен национал и настоящ капитан на ЦСКА Ивайло Стефанов получи наградата "Златна мрежа" за 2016 г. от любителската лига Volley Mania. Посрещачът е отличен за забележителната си кариера и спортното си дълголетие.Стефанов получи приза по време на Мача на звездите във Volley Mania "Ивайло Стефанов е пример за човек, за когото волейболът не е просто професия, а любов и страст. Това е видно за всички, след като продължава да е на полето. Той е истинско вдъхновение както за професионалистите, така и за любителите с отдадеността си към играта", казаха от Volley Mania.Стефанов благодари с думите: "Много ми е приятно от гледна точка на това, че съм стимул не само за младите, а и за спортисти в по-напреднала възраст да продължават да правят това, което им е удоволствие и което им доставя наслада, и да водят по-добър начин на живот."Любителската лига връчва наградата "Златна мрежа" за шеста поредна година. Досега нейни носители са били Радостин Стойчев, волейболен клуб ЦСКА, Пламен Константинов, Цветан Соколов, Евгени Иванов и Камило Плачи.

fasttext_language: bg


description: "През март 62% от българите са отговорили с "Не знам" на въпроса "Какво прави МОСВ за подобряване на екологичната обстановка?". Докато през ноември този процент е паднал два пъти и половина - на 26.1%", твърдят резултатите от проучването, поръчано от Министерството на околната среда и водите.

title: Екоминистерството: През 2016 г. повече българи са се научили да рециклират

maintext:
Фотограф: Надежда Чипева
Все повече хора обръщат гръб на найлоновите торбички и се научават да събират отпадъците си разделно. Това са изводите от изследване на "Екзакта", поръчано и оповестено от Министерството на околната среда и водите.
Анкети за нагласите на българите са проведени в началото и в края на настоящата година. В първата през март малко над 36% от попитаните казват, че избягват да ползват вредните за околната среда найлонови пликове, а в края на ноември делът им е вече почти 45%.
С 4%
е нараснал броят на хората, които събират отпадъците си разделно и с 3.2% - на тези, които при изхвърляне на пластмасова бутилка я смачкват, за да заема по-малко място като отпадък. Делът на българите, които мислят за това е над 40%. Според МОСВ това показва резултат от провежданите от министерството политики.
Друга тенденция, установена в поръчаното проучване, е, че повече българи полагат грижи за чистотата на въздуха във всекидневието си, като от 25% на 28% се е увеличил делът на тези, които използват сухи дърва за огрев вместо мокри. Добре изсъхналата дървесина отделя по-малко прах в атмосферата, отколкото наскоро отсечената. Българите, които използват целенасочено градския транспорт вместо личния си автомобил, за да щадят околната среда са се увеличили малко - с 1.8%.
Почти две трети от анкетираните са на мнение, че
основната причина за замърсените територии в страната са хората, защото им "липсват екологични традиции и култура". Не се посочва колко от тях намират и Министерството на околната среда за отговорно, но се изтъква, че през годината 35% от българите са научили, че МОСВ инвестира в пречиствателни станции и още 25% - в
подмяна на части от остарялата ВиК мрежа.
"
През март 62% от българите са отговорили с "Не знам" на въпроса "Какво прави МОСВ за подобряване на екологичната обстановка?". Докато през ноември този процент е паднал два пъти и половина - на 26.1%", твърдят резултатите от проучването.


description: Планински спасителни отряди от Карлово, Сопот и Троян днес ще продължат издирването на 40-годишният Тодор Владимиров.

title: Военни ще се включат в издирването на изчезнал в Стара планина мъж

maintext:
Фотограф: Юлия Лазарова
Днес продължава издирването на 40-годишния мъж, който изчезна в Стара планина. Днес се очаква в спасителните работи да се включат военни и полицаи.Изчезналият Тодор Владимиров е тръгнал от Сопот към връх Ботев в почивните дни. За последно връзка с него е осъществена в понеделник, когато е разговарял по телефона със свой приятел. Сигналът за изчезването на мъжа е подаден във вторник.Пред БНТ от Планинската спасителна служба обясниха, че вчера са претърсени всички постъпи към хижа Левски и връх Ботев. Смята се, че заради лошото време мъжът се е отправил към хижа Левски. Днес в издирването ще се включат спасителните отряди от Сопот, Карлово и Троян. "Нова телевизия" днес съобщи, че в издирването ще участва и хеликоптер от авиобазата "Крумово", но малко по-късно информира, че заради лошото време това ще е невъзможно.Времето в района днес е много лошо, като сутринта са измерени минус 9 градуса, но при силен вятър, което прави усещането като при минус 30.От ПСС казаха пред БНТ, че са се свързали с хижите в района, като посочиха, че до момента няма сигнал Владимиров да се е подслонил някъде. Със съдействието на мобилния оператор е засечен телефонът на мъжа, но сигналът в района е много лош и устройството е локализирано само от една клетка, което на практика не стеснява периметъра на търсене, обясниха от службата.Операцията ще продължи в светлата част на денонощието до намирането на изчезналия турист.


title: УЕФА е против световно първенство с 40 или 48 отбора... засега

maintext:
Чеферин заяви, че ФИФА не е предоставила на УЕФА никакви сериозни анализи и конкретна информация за планираното увеличаване на участниците
Ръководството на УЕФА се обяви против опитите на президента на ФИФА Джани Инфантино да увеличи участниците на световните първенства от 32 на 40 или 48. Президентът на европейската централа Александър Чеферин заяви, че на този етап няма "нищо сериозно и аргументирано", което да бъде обсъждано.
"Нямаме почти никаква информация от ФИФА. Всичко, което излиза, го виждаме главно по медии. Чета различни идеи за формати всеки ден, така че не мога да кажа коя е реална, ако изобщо има такава", коментира Чеферин след вчерашното заседание на изпълкома на УЕФА.
Лансираните към момента идеи са три. Единият е да има 48 отбора, разпределени по три в 16 групи, като първите два да продължават към директните елиминации. Другият е 16 състава да се класират директно за груповата фаза, а останалите 32 да изиграят един плейофен кръг.
Третата опция е световно с 40 отбора, които да бъдат разделени в десет групи. Победителите в тях и шестте с най-добри показатели от заелите второ място ще продължават към осминафиналите.
Попитан дали европейската централа би подкрепила разширяване на участниците на световно първенство, Чеферин заяви: "Не съм сигурен дали бихме поели в тази посока. Ние просто нямаме никаква информация от ФИФА."
По думите на словенеца на този етап европейската футболна федерация остава зад формата с 32 отбора, който беше въведен през 1998 г.
"През октомври поискахме сериозен анализ, за да видим какви са плюсовете и минусите на евентуално увеличаване на участниците. До този момент не сме получили нищо от ФИФА. Така че без коректна информация не можем да кажем нищо", допълни той.
Окончателното решение за евентуално разширяване на световните първенства трябва да бъде взето на следващото заседание на Съвета на ФИФА, което ще се състои на 8 и 9 януари.
"Когато ФИФА ни представи сериозни и аргументирани предложения, а не просто статии и интервюта по медиите, тогава ще можем да отговорим категорично дали сме за или против", завърши Чеферин.


title: Почина Джордж Майкъл

maintext:
Фотограф: null
George ? George Michael ? No ... it cannot be. Beyond sad. #RIPGeorgeMichael Bri — Dr. Brian May (@DrBrianMay) December 25, 2016
WHAM! а след това продължава като самостоятелен изпълнител и се превръща в една от музикалните легенди на поколението. Той има над 100 млн. продадени копия от албуми.
Певецът Джордж Майкъл е починал, съобщи "Ройтерс", като цитира БиБиСи.Медиата се позовава на неговия говорител, който е казал, че "с огромна тъга трябва да съобщим, че нашият обичан син, брат и приятел Джордж почина в дома си на Коледа". Той уточнява, че на този етап няма да има повече коментари и семейството му моли да не бъде безпокоено "в този труден и емоционален момент".БиБиСи съобщава, че около смъртта на 53-годишния певец няма никакви подозрителни обстоятелства според полицията.През последните години той имаше малко изяви, след като пред 2011г. той прекара много тежка пневмония, за която сам казваше, че е бил "на ръба" и тогава отмени концерти. През 2014г. отново имаше съобщение, че е приет в болница след припадък в дома си.В социалните мрежи други музиканти вече започнаха да споделят тъгата си и съболезнования за смъртта на певеца. Един от първите беше Брайън Мей.Джордж Майкъл започва кариерата си през 80-те с група


description: Общинският съвет намали на две години гратисния период за металните гаражни клетки на общински терени, т.е. до края на 2018 г. те трябва да бъдат премахнати.

title: Пловдив забрани поставянето на частни гаражи на общински терени

maintext:
Архив
Фотограф: Цветелина Белутова
Кметствата в Пловдив вече няма да имат правото да издават разрешителни за поставянето на нови гаражни клетки на общински територии. Общинският съвет днес прие нова наредба, с която се спира това правомощие на районните кметове, съобщава БТА.Освен това общинският съвет намали от три на две години гратисния период за металните гаражни клетки на общински терени. Това означава, че до края на 2018 г. те трябва да се премахнат.Все пак е постигната е договореност със заинтересованите премахването на преместваемите гаражи да се извършва само ако районната администрация има възможност да облагороди терена под обектите. В противен случай съоръженията ще останат не по-дълго от три години.Според общинската администрация проблемът с паркирането на личните автомобили в Пловдив може да се реши с изграждането на многоетажни паркинги. На този етап за това се коментират три терена - в район "Западен", в район "Тракия" и до магазин "Евмолпия" в центъра.


description: Словенката взе комбинацията във Вал д'Изер, след като вече спечели две спускания в Канада

title: Илка Щухец спечели трето състезание в ските

maintext:
Илка Щухец вече има три успеха през този сезон
Словенката Илка Щухец спечели третата си победа за сезона в световната купа по ски алпийски дисциплини, след като взе комбинацията във Вал д'Изер.
Щухец, която спечели двете спускания в Канада, завърши с общо време 2:40,43 (1:46,75, 53,68) минути, а на второ място с пасив от 0,12 секунди остана швейцарката Мишел Гизин.
С още четири стотни от секундата изоставане завърши италианката София Годжа, която спечели петия си подиум за сезона.
"Тренирам всички възможни дисциплини и давам всичко от себе си в състезанията. Към момента това работи добре за мен", каза 26-годишната словенка, която е изненадата на сезона до момента.
Световната шампионка Лара Гут не успя да завърши слалома след силно спускане, с което тя остана на трето място в генералното класиране през сезон 2016/2017. Първа е американката Микаела Шифрин с 498 точки, Годжа е втора с 407, а Гут е с 393.


description: Системните нарушители в горите са над 500 в цялата страна. Това съобщи инж. Димитър Баталов от Агенцията по горите пред БНР в понеделник. Има хора с по 35 акта, които се чувстват безнаказани по думите му.

title: Над 500 са системните нарушители в горите

maintext:
Фотограф: Юлия Лазарова
Системните нарушители в горите са над 500 в цялата страна. Това съобщи инж. Димитър Баталов от Агенцията по горите пред БНР в понеделник.
"Има хора с по 35 акта. Цял списък мога да кажа с такива нарушители, които се чувстват ненаказани, тъй като им се налагат глоби, но те не са на работа, нямат официално доходи, съответно глобите не могат да бъдат събрани и те се чувстват ненаказани. Те са и агресивни, тъй като виждат, че по отношение на нападенията им не се случва нищо, нито плащат глоби, нито влизат в затвора, нито се наказват с пробация. Необяснимо е за мен защо става така", коментира още Баталов.
По думите му засега събираемостта на глобите се движи между 14 и 16 процента.
Тази година очакваме процентите да са 16, малко по-високо, тъй като на места вземанията се осъществяват от частни съдебни изпълнители.
Наказанието "Глоба" спрямо извършителите е с изключително ниска ефективност. От Агенцията по горите са направили няколко предложения за промени в Наказателния кодекс (НК), тъй като текстовете в НК са много архаични и не отговарят на съвременната действителност.


description: 80-годишният Блатер, който управляваше световния футбол 17 години, е със забрана да участва в каквито и да е футболни дейности от декември миналата година.

title: Блатер загуби обжалването срещу изхвърлянето си от футбола

maintext:
Арбитражният съд не уважи жалбата на швейцареца
Арбитражният спортен съд в Лозана е оставил в сила шестгодишната забрана да се занимава с футбол за бившия президент на ФИФА Сеп Блатер в резултат на обвиненията в корупция, обяви говорителят на швейцареца. След това информацията беше потвърдена и от самия съд.80-годишният Блатер, който управляваше световния футбол 17 години, е със забрана да участва в каквито и да е футболни дейности от декември миналата година Блатер беше обвинен, че е направил през 2011 г. "нелоялно плащане" от 2 милиона швейцарски франка на бившия президент на УЕФА Мишел Платини за извършени в миналото консултантски услуги. Парите са били преведени в момент, в който Блатер търсеше подкрепа за нов мандат начело на ФИФА.Арбитражният съд установи, че не е имало договор, който да оправдава плащането. Двамата твърдят, че за работата на французина между 1998 и 2002 г. са имали джентълменско споразумение."Трябва да приема решението. Преживял съм много а моите 41 години във ФИФА. Най-вече научих, че можеш да спечелиш в спорта, но можеш и да загубиш", каза той на излизане от сградата на съда.В решението си съдът казва, че Блатер е искал да бъде отменено наказанието, но не и да бъде намалено."При всички случаи панелът от съдии прецени, че наказанието не е непропорционално", се казва в решението.Блатер и Платини бяха изхвърлени от футбола за по осем години миналия декември, но наказанията им след обжалване пред апелативната комисия на ФИФА бяха намалени на шест години.През май съдът в Лозана намали санкцията на Платини на четири години.


title: До октомври чуждите инвестиции се свиват с 46%

maintext:
Фотограф: Надежда Чипева
По-малко е понижението при реинвестираната печалба, но и тук отстъплението е с над 40 млн. евро нвестициите намаляват по всички показатели, като най-тежък е спадът при дяловия капитал, където те са едва една трета от тези през миналата година, посочва "Капитал daily" в днешния си брой.По-малко е понижението при реинвестираната печалба, но и тук отстъплението е с над 40 млн. евро
За периода януари - септември България отбелязва и спад на износа, макар и много по-малък, отколкото при чуждите инвестиции. За деветмесечието той възлиза на 17.25 млрд. евро при 17.33 млрд. евро за същия период на 2015 г. Намаляването с 83.2 млн. евро се равнява на под половин процент. Според доклада на БНБ основен принос за понижението на експорта за периода имат групата на цветните метали и петролните продукти
Размерът на преките чуждестранни инвестиции през първите десет месеца на годината е 942 млн. евро, което е спад с 46% спрямо същия период на изтеклата година. Това показват предварителните данни на БНБ, които занапред ще бъдат ревизирани няколко пъти.Само през октомври вложенията на чуждестранните компании в българската икономика се свиват с 25.2 млн. евро спрямо година по-рано.На първо място по обем на вложенията в българската икономика остава Холандия. Причината за това е, че нейното данъчно законодателство предлага големи облекчения, от които се възползват български компании - дъщерни на регистрирани в Холандия. През десетте месеца от тази страна идват 194.7 млн. евро, или една пета от общата сума. Следват вложенията от Германия - 137.7 млн. евро, и тези от Люксембург възлизат на 131.8 млн. евро, или 14% от всички.Нетните постъпления от инвестиции на чуждестранни граждани в имоти за десетте месеца на тази година са 53.3 млн. евро при 52.7 млн. евро година по-рано. Най-големият дял - 42.6%, се пада на швейцарски граждани, които са вложили 22.7 млн. евро. Руските граждани са вложили 12% от общия дял, или 6.4 млн. евро. Почти същата е и сумата от норвежците - 6.1 млн. евро.


description: Вероятността от извършване на терористични актове в Турция продължава да бъде висока. Това съобщиха от пресцентъра на Министерството на външните работи.

title: Външно министерство препоръчва отлагане на пътуванията до Турция

maintext:
Фотограф: Красимир Юскеселиев
Вероятността от извършване на терористични актове в Турция продължава да бъде висока. Това съобщиха от пресцентъра на Министерството на външните работи (МВнР), цитирани от агенция "Фокус".Места с риск за осъществяване на терористични нападения са туристическите обекти, площади, пристанища, гари, летища, търговски центрове, стадиони и спортни зали, спирки на градски транспорт, особено метро, религиозни обекти, открити места с висока концентрация на хора, посещавани предимно от чужденци, обществени места в близост до полицейски управления и военни поделения, предупреждават от външно министерство.Оттам препоръчват на българските граждани да отложат планирани пътувания до Турция до нормализиране на обстановката освен при крайна необходимост. В случай на неотложна нужда от осъществяване на пътуване следва да бъдат съобразявани сериозността на извънредно положение и въведените допълнителни мерки за сигурност в страната, като стриктно бъдат изпълнявани разпорежданията на органите за сигурност.


description: Селекцията на "Световните снимки на деня" днес е на дежурния фоторепортер Георги Кожухаров.

title: Фотогалерия: Световните снимки на деня - 13 декември 2016 г.

maintext: 1/16 снимки в галерията Жена разглежда коледна украса, която е направена от над 800 хил. лампички, в Сингапур.


description: Международният форум Cultural Innovation Day събра над 40 нeфopмaлни oбщнocти, групи по интереси и граждански инициативи от Велико Търново, които начертаха мечтания облик на града си.

title: Търновци от ново време

maintext:
Фотограф: Иван-Александър Кютев
Cultural
Innovation
Day
под мотото
Фотограф: Фатме Исмаилова
, работил 13 г
одини
в различни университети по света, но решил да се върне в града и да популяризира здравословния начин на живот. Тук е и Григор Караиванов от
Start
it
Smart
– организация, подкрепяща младите хора в развитието на успешен стартъп. Прилича на софийско юпи, но "никога, ама никога не съм изпитвал и капчица желание да се живея там". Крейг Харпър – англичанинът от
Land
in
Action
, пък е влюбен в България и в момента разработва нов енергоспестяващ строителен материал, с помощта на гъбите, които отглежда в собствената си градина. Виждаме и Арт група "Дупини" , превърнали бивш трудово-възпитателен център в с. Габровци в център за изкуства. И други, и други, и други... На следващият ден всички отново са заедно. Но вместо веселие, ги чака работа.
От сутринта участниците са разделени в две основни групи. Изкуствата ще се развиват заедно със Светлозара Христова от Фондация за културно развитие "СИДЕЯ" . Иновациите ще се раждат с помощта на Саша Безуханова от
Move
.
bg
.
Фотограф: Фатме Исмаилова
Брейнстормингът започва
Как този град, който "за мнозина навярно е скучен", да се превърне в такъв, в който има какво да се случи? И какво е мечтаното Търново за тях? Групите работят самостоятелно, но мечтите са общи.
Международно разпознаваема точка от света, с добра инфраструктура, икономика, зелени пространства, център на туризма, с будни граждани и община, щедро раздаваща средства за добри инициативи. Културата мечтае за уютни локални пространства, иноваторите държат на огромни центрове, приютили събития от международен характер. Едните учат как човекът на изкуството може да бъде и бизнесмен, другите нищят велики идеи.
След мечтите идват и пътеките за тяхната реализация. Коментират ресурсите, с които градът разполага, знанията, които хората трябва да имат, и политиките, към които трябва да се придържат, всичко това да се осъществи. Всеки споделя част от натрупания си опит, бързо се откриват и варианти как отделните организации могат да са си от полза. Накрая двете групи се събират, за да споделят решенията, които са взели и допълнително да открият възможности за подкрепа помежду си. Както и си му е редът за един истински инкубатор за идеи.
"Това беше едно пътешествие на хората едни към други и на мен ми беше много интересно да наблюдавам как мисленето им еволюира,"
казва
Саша Безуханова след края на работата в нейната група. "Любопитно беше как първоначално повечето от участниците генерираха предложения в рамките на тяхната професионална сфера. В хода на дискусията обаче се създаде едно много добро разбиране за това как с общи усилия Търново може да стане водещ град."
Светлозара допълва: "Благодарение на тази среща аз за пореден път се убедих колко е важно такъв тип събития да се случват регулярно.
Добрите идеи са навсякъде
И
споделянето им вдъхновява хората. Затова сега е важно този хубав дух да се запази и изключително бързо някой да поеме щафетата и да определи кога ще е следващата такава среща.
С
ледващата точка в програмата на форума
има за цел практическата реализация.
Макар и уморени, всички участници, заедно с публика от града, се събират в залата на общината, за да представят своята дейност.
Вечерта в "ТАМ" продължава
с диджей партито на Рамзи Херкулес,
с
портокалов сок и абсент.
З
а последния казват, че Ван Гог полудял от приема му, както и че наистина го е използвал като вдъхновение за най-добрите си платна. Е, тук е като черешката на тортата след добре свършената работа. Защото всички аплодисменти, които участниците изръкопляскаха – към организаторите, към единия, към другия модератор, към представителите на международната мрежа, в крайна сметка би трябвало да са за самите тях. А ние ще следим продължението на тази история.
Фотограф: Фатме Исмаилова


title: Боян Радев дари релефи и статуетки на Националния исторически музей

maintext:
Фотограф: Национален исторически музей
Двукратният олимпийски шампион Боян Радев и тази година направи традиционното си дарение на Националния исторически музей (НИМ). С жеста си той вече е подарил на музея над 200 антични, средновековни и възрожденски паметници, както и всички свои награди и отличия от спортната си кариера.Този път един от най-добрите борци на България за всички времена дари на НИМ част от оброчен релеф на Зевс и Хера с посветителен надпис, релефно изображение, вероятно на бога на войната Марс, както и глави от мраморни статуетки, от оброчен и надгробен релеф. Всички предмети са от II-III век след Христа.В знак на благодарност директорът на Историческия музей Божидар Димитров реши да финансира издаването на каталог на даренията на Радев. За публикуването му министърът на културата Вежди Рашидов е отделил 10 хил. лв. Толкова дава и НИМ. Каталогът ще бъде преведен и отпечатан на английски език.Музеят показа своята благодарност към Боян Радев още през 2002 г. Тогава беше открита самостоятелна зала на негово име, където са поставени всички предмети, които той е дарил на музея.


title: Баскетболният "Берое" записа четвърта победа в Балканската лига

maintext:
Старозагорци са на крачка от класиране в следващата фаза
[LAP.bg]
"Берое" записа изключително важен успех в Балканската лига и в шестата си среща от група А на турнира се наложи с 91:85 над "КК Кожув".Така старозагорци имат вече четири победи в надпреварата и се утвърдиха в топ 4 на класирането на групата. Именно първите четири отбора от всяка група ще продължат във втория етап на надпреварата през 2017 г.Заралии изиграха много силна първа четвърт и, въпреки че започнаха с пасив от четири точки, бързо наложиха своето темпо и поведоха с двуцифрен аванс – 34:22. В средата на втората част разликата достигна 23 точки в полза на българите, но няколко успешни стрелби от тройката на играчите на "Кожув" успяха да намалят пасива им до 14 точки на почивката.Въпреки сериозното си изоставане след паузата гостите показаха, че нямат намерение да се примирят и само да доиграят срещата. Две последователни серии от точки им осигуриха успеха в третата част с 21:12 и пасив от само пет точки преди последните 10 минути.Именно те се оказаха решаващи за успеха на старозагорци, които започнаха с две успешни стрелби от тройката и до края на изпуснаха инициативата, въпреки че и съперникът им демонстрира добра ефективност при стрелбата от далечно разстояние.Следващата седмица "Берое" ще гостува на "Башкими" в Призрен. Нов успех ще гарантира мястото на тима в следващата фаза.


description: Преодоляването на самомнението и елитарността е изключително предизвикателство. Това трябва да се премахне, защото това е суета, това е грях. Как ще го преодолява всеки един, това си е негов проблем.Юристът Кристиан Таков по повод проекта на Христо Иванов

title: Цитат на деня: Преодоляването на самомнението и елитарността е предизвикателство

maintext:
Фотограф: Велко Ангелов
Преодоляването на самомнението и елитарността е изключително предизвикателство. Това трябва да се премахне, защото това е суета, това е грях. Как ще го преодолява всеки един, това си е негов проблем.Така юристът Кристиан Таков отговаря по БНР на въпроса как новата формация на Христо Иванов ще се отвори към всички онези, които досега не са откривали представителство в традиционните партии.Той допълва, че елитната част от българското общество се е нацупила като дете, на което не са изпълнили прищявка. "Тази елитна част си вика: "Ама аз защо не ръководя?" Защото си неразбираем, защото не споделяш ценностите на хората. Не разбираш тяхната мъка от тяхното материално оскотяване, което води и до духовно обедняване", казва още Таков, който е едно от лицата на новата формация "Да, България!".Таков уточнява още, че новият политически субект, за разлика от новия десен проект на Радан Кънев, не се дефинира нито като ляв, нито като десен, нито като центристки. "Кой към кого ще гравитира, зависи от това кой има по-голяма маса, не членска, не избирателна, а по-голяма идейна маса и маса на решителност", казва още Кристиан Таков.Според него необходимостта от нещо ново се диктува от твърде разпространената персонална нетърпимост към определени лица и партии. "Протегната ръка ще има. Защото не е възможно ние да организираме легиони поднебесни или небесни ангели, или архангели, които да нямат нито едно петънце и да тръгнат на борба със злото", казва още Таков.


title: Китайски артист показва смога в Пекин с лайф стрийм

maintext:
Фотограф: Jacky Chen
Китайският артист Лю Болин, по-известен като "невидимият", има нов проект, с който цели да привлече вниманието върху тежкия проблем със замърсяването на въздуха в Китай.
В същото време концентрациите на основните замърсители (фини прахови частици) на въздуха превишиха в понеделник 100 пъти препоръките на Световната здравна организация (СЗО), предаде агенция "Ройтерс".
Лю обяснява, че именно предупрежденията за опасното замърсяване в последните дни са го вдъхновили да покаже смога в столицата Пекин чрез видео на живо. Затова той обикаля облечен в оранжева жилетка с 24 смартфони, прикрепени върху предната и задната й част и прави на живо стрийминг от смога, който той нарича "катастрофа".
"Като
артист смятам, че
изобра
зяването на проблема
е това, което трябва да направим",
обяснява
Лю
пред телевизия Ройтерс
. Художникът, който е и скулптор, е спечелил международно признание с изложби в Азия, Европа, Близкия изток, САЩ и Латинска Америка.
Властите в Китай издадоха петдневно предупреждение в петък за задушаващ смог, който се разпространява по на север и нареди на фабриките да затварят временно, препоръча на жителите да останат на закрито и ограничи трафика и строителните работи.
В столицата на северната провинция Хъбей нивата на PM 2.5 скочиха на 1000 микрограма на кубичен метър. В близкия град Тиендзин, властите спряха десетки полети за втори ден и затвориха всички магистрали след като тежкия смог покри пристанищния град, един от над 40 в североизточен Китай, издали предупреждения за замърсяване.


title: Розберг предупредил Хамилтън за оттеглянето си

maintext:
Оттеглянето на Розберг (вляво) дава шанс за възстановяването на приятелските отношения с Хамилтън
We said we'd be champions back then, now we both are! Congratulations Nico, you did everything a champion needed to do. Well deserved 🙌🏾 pic.twitter.com/CIFPw1K2Fq
— Lewis Hamilton (@LewisHamilton) November 30, 2016
Нико Розберг каза, че е информирал съотборника си в "Мерцедес" Люис Хамилтън, че ще се оттегли от Формула 1. Това е станало преди публичното обявяване днес Двамата бяха конкуренти за титлата тази година, а германецът спечели след много напрегнато състезание в Абу Даби миналата седмица.Англичанинът отдаде дължимото на Розберг, като използва профила си в "Инстаграм"."Преди казваше, че и двамата ще сме шампиони, сега вече сме! Поздравления, Нико, направи всичко, което трябваше да направи един шампион. Заслужено", написа Хамилтън.На пресконференцията във Виена днес Розберг заяви, че предварително е казал на конкурента си от картинг годините Хамилтън за решението си."Така е правилно. Имахме толкова много битки и толкова много моменти, че беше коректно да знае за решението ми, особено в светлина на неговия пост от вчера, който беше мил. Може би тази вечер ще го обсъдим по-подробно", каза германецът."Вчера му пратих кратко съобщение. Целта беше да знае възможно най-бързо. Може би не отделих достатъчно време да информирам всички, които бяха близо до мен, но на него му изпратих съобщение", добави той.По-късно Хамилтън коментира отново ситуацията, която оставя битката за титлата през 2017 отворена."Ще липсва на спорта, но му пожелавам най-доброто. Сигурен съм, че е изненадващо за много хора. Аз вероятно съм от малцината, за които това не беше изненада, но това е защото го познавам от наистина много време. Но това са моторните спортове", каза трикратният световен шампион.


description: Тези, които си позволиха в деня на траур да празнуват, негодници бих ги нарекъл, са уволнени. Премиерът в оставка Бойко Борисов в Хитрино

title: Цитат на деня: Негодниците, които празнуваха, са уволнени

maintext:
Фотограф: Георги Кожухаров
Тези, които си позволиха в деня на траур да празнуват, негодници бих ги нарекъл, са уволнени.Това каза пред журналисти в Хитрино премиерът в оставка Бойко Борисов.Изказването му беше по повод семинар на работещите в Държавните горски предприятия в Несебър , провел се вчера, който завършил с купон с песни и танци. Веселбата се състояла, въпреки че вчера беше национален ден на траур в памет на жертвите на влаковата катастрофа в шуменското село.По-рано днес от правителствената информационна служба съобщиха, че са о свободени от длъжност шестима души


title: Кунева: Не е уместно, когато се предлага мандат, да обърнеш гръб

maintext:
Консултации на президента Росен Плевнелиев Реформаторския блок. На снимката са още Божидар Лукарски (СДС), Меглена Кунева (ДБГ) и професор Тодор Танев
Фотограф: Георги Кожухаров
Мандатът не се взима, той се дава, не ми се струва уместно, когато се предлага един мандат, да обърнеш гръб, каза вицепремиерът в оставка Меглена Кунева в коментар има ли противоречия в Реформаторския блок дали да се вземе или не третият мандат от президента. Да обърнеш гръб в момента на една институция като президентската е дълбоко некултурно политически, а и човешки, каза още Кунева, цитирана от БТА. Тя добави, че ще има изводи, "ще кажем ясно защо е даден мандатът, връчен от страна на президента на РБ, ако това се случи, и какви са шансовете в рамките на това мнозинство". Кунева добави, че партиите в Блока имат различни мнения, "някои колеги са по-оптимистични, други са по-малко оптимистични, не става въпрос за участие на РБ в правителство". Не е възможно, след като си подал оставка, някой от министрите да влезе в каквото и да е друго правителство в рамките на този парламент, това е несериозно, заяви вицепремиерът в оставка."Аз го казах още в самото начало, че РБ, в мое лице и в лицето на "Движение България на гражданите", няма да се включва в изпълнителната власт, но ако мислим широко, ако се опитаме да потърсим една обединяваща фигура, на която да й развържем ръцете и да се даде възможност тя да си състави правителство, може би си струва поне да се говори за това", коментира Кунева.Дали Реформаторите ще получат третия мандат за Меглена Кунева има много символичен смисъл, защото, дори и при пълно обединение на депутатите, подкрепящи правителството, и на тези, които не го подкрепят, все пак не прави от Реформаторския блок третата по големина група в парламента. Кунева отново отбеляза, че е символично, защото президентът е казал нещо, за което си струва да се издържат много упреци. "А това, което той каза и което за мен остава основно, е, че РБ е една отговорна, проевропейска партия, свързана с атлантическите ценности", посочи Кунева. "Тъкмо заради това си струва да направим крачка, преди да ни е връчен мандатът, дори под условие дали ще бъде връчен, да направим това, което се прави във всички културни европейски държави - да имаме културен политически разговор и да се види какво сме направили, какво не можем да направим и какви са следващите стъпки", каза Меглена Кунева.Според източници на "Дневник" Реформаторите нямат намерение да се опитат да съставят кабинет, но е възможно да забавят връщането на мандата с 24 часа или повече. Във вторник предстои среща с РБ и ГЕРБ, за да се обсъди вероятността да получат подкрепата на най-голямата партия в парламента. Намерението им е да говорят за приемането на няколко закона до края на този парламент, сред които за антикорупцията и антитероризма.В рамките на Блока, дори и без ДСБ, има разноречия и все още не е взето общо решение за опит за съставяне на кабинет.Борислав Великов (БНД) смята, че ако има нов кабинет с мандата на РБ, той трябва да е програмен и да работи до лятото, след като бъдат приети редица важни закони, сред които и смяната на изборните правила. Това обаче не е възможно без подкрепата на ГЕРБ. Великов разглежда бъдещото получаване на мандат от президента Росен Плевнелиев като оценка за работата, извършена от Блока в парламента, и подкрепата на втория тур на президентските избори за "десния кандидат" Цецка Цачева.В петък президентът връчи мандат за кабинет в 43-ото НС на лидера на партия ГЕРБ, която има най-голямата парламентарна група. Премиерът в оставка Бойко Борисов върна мандата на държавния глава, както беше обещал. По конституция Плевнелиев трябва да връчи втория мандат на БСП, която е втора по брой депутати в Народното събрание. Председателят на партията Корнелия Нинова вече обяви, че от столетницата ще го върнат и настояват за предсрочни парламентарни избори в първите дни на пролетта.Президентът каза в петък, че третият получател на мандата ще са Реформаторите.


maintext:
Менда Стоянова
Фотограф: Анелия Николова
Предсрочните избори са най-реалистичният вариант и за ГЕРБ, и за Реформаторския блок (РБ). Най-реалистично е провеждането на предсрочни парламентарни избори, каза съпредседателят на РБ Найден Зеленогорски след срещата на Блока с премиера в оставка Бойко Борисов.Предварителна тема на разговора беше обсъждането за съставяне на кабинет в рамките на този кабинет от РБ. "Господин Радев да си поеме отговорността пред хората", призова Менда Стоянова от ГЕРБ. Според нея бъдещият президент Румен Радев и настоящият Росен Плевнелиев трябва да се разберат за създаване на служебно правителство, за да не се налага Плевнелиев да прави служебен кабинет за 10-20 дни.Тя добави, че в ГЕРБ не са съгласни евентуалният кабинет да бъде експертен, тъй като политиците трябва да поемат отговорност.И от двете партии допълниха, че разговорите ще продължат след като и ако РБ получи мандат за съставяне на правителство.


title: Радев няма да противопоставя членството в ЕС на прагматичните отношения с Русия

maintext:
Румен Радев
Фотограф: Цветелина Белутова
Румен Радев, който спечели президентските избори в България и през януари ще встъпи в длъжност като държавен глава, не приема да бъде окачествяван като приятелски настроен към Русия, предаде австрийската информационна агенция АПА, цитирана от БТА."Това е прекалено опростено - като проруски ме определят тези политически сили в България, които подклаждат безпочвени страхове, че страната щяла да излезе от Европейския съюз и НАТО", каза Радев в интервю за АПА."Аз съм генерал от НАТО и през целия си живот съм работил за това България да бъде силен и активен член на алианса", заяви безпартийният генерал от военновъздушните сили, който на изборите беше подкрепен от опозиционните социалисти, пише австрийската агенция.Той подчерта, че като президент не иска да противопоставя членството на България в ЕС и "прагматичните" икономически отношения с Русия, продължава публикацията.Радев казва, че не иска да затваря вратата за Турция. "В отношенията с Турция ключовата дума е сигурност. Турция е наш съсед и важен партньор", заявява той.ЕС и Турция все повече се раздалечават, но по думите му "това напрежение не може да продължава вечно", защото никой няма полза от него. "Тук България като член на ЕС може да строи мостове", подчертава Радев."Не бива да позволяваме Турция да държи мигрантите като коз в ръката си", смята той. Според него България като гранична държава е в "деликатно положение" и се нуждае от по-голяма солидарност от ЕС.Радев настоява за по-голяма европейска солидарност и подкрепа за България срещу "пробуждането на неоосманизма" в турската външна политика.Във връзка с избирането на Доналд Тръмп за президент на САЩ Радев вижда не само повод за тревога за бъдещето на НАТО, но и удобна възможност. "Ние в Европа твърде дълго разчитахме на огромната военна мощ на САЩ и сега трябва да се събудим от дълбокия сън", посочва той. Според него ЕС трябва да изгради своя система за сигурност, без да поставя под въпрос ролята на НАТО.По думите му най-голямото предизвикателство за Европа сега е да запази своето единство, след като гражданите на ЕС са загубили доверие в институциите на общността.Радев определя гласуването за излизане на Великобритания от ЕС като "удар в лицето на обединена Европа"."Популистката вълна, гарнирана със засилващия се национализъм, е цъкаща бомба с часовников механизъм. Отлагането на решаването на проблемите налива вода в мелницата на националистите, които подкопават ЕС като идея", отбелязва Радев, цитиран от АПА.


description: За втора поредна година спортист номер 1 на България стана лекоатлетка. Олимпийската вицешампионка в скока на височина Мирела Демирева наследи състезателката по троен скок Габриела Петрова.

title: Фотогалерия: Награждаването на българските спортни герои на 2016 г.

maintext:
1/16 снимки в галерията Тази вечер в НДК се проведе церемонията по връчването на наградите Спортист на годината за 59-и път.
[LAP.bg]


description: Поправките в Изборния кодекс, които омбудсманът Мая Манолова и екипът й написаха в отговор на резултата от инициирания от "Шоуто на Слави" национален референдум, бяха внесени в деловодството на парламента от изключения от БСП депутат Георги Кадиев. Текстовете предвиждат всичките 240 народни представители да се избират в едномандатни изборни райони на два тура, но не е направено разпределение на районите.

title: Изборният кодекс на Мая Манолова по референдума на Слави си намери вносител - Георги Кадиев

maintext:
Георги Кадиев
Фотограф: Юлия Лазарова
Поправките в Изборния кодекс, които омбудсманът Мая Манолова и екипът й написаха в отговор на резултата от инициирания от "Шоуто на Слави" национален референдум, бяха внесени в деловодството на парламента днес от изключения от БСП депутат Георги Кадиев. Текстовете предвиждат всичките 240 народни представители да се избират в едномандатни избирателни райони на два тура, но не е направено разпределение на районите. Знае се само, че 231 от тях ще бъдат в България, а останалите девет - извън страната."Волята на народа да бъде променена избирателната система е ясно заявена и българският парламент трябва да поеме своята отговорност и да разгледа предложенията, без да се оправдава с технически аргументи, че няма кой да внесе даден законопроект. Заравянето на главата в пясъка от страна на народните представители допълнително уронва престижа както на Народното събрание, така и на професията политик. Въпросът "за" или "против" конкретния законопроект в момента не е важен. Важно е да се покаже на хората, че тяхното мнение има стойност; че имат подкрепа в желанието си избирателната система да бъде разгледана в парламента и да бъде кардинално променена", написа Кадиев във фейсбук.Преди няколко дни депутати от ГЕРБ твърдяха, че проектът на Манолова няма да бъде разгледан в пленарната зала, тъй като няма народен представител, който да го внесе в деловодството на Народното събрание, какъвто е редът. Според народни представители от партията на Бойко Борисов той съдържал много грешки и било по-лесно да се напише нов законопроект.ГЕРБ е единствената партия, която подкрепя подобна избирателна система. В БСП поддържат идеята половината депутати да се избират пропорционално, а половината - мажоритарно. В парламентарната група на Реформаторския блок има разнобой по въпроса.Проектът за поправки в Изборния кодекс на Манолова предвижда в едномандатните избирателни райони за избран да се смята кандидатът, получил повече от половината от всички действителни гласове . Когато на първия тур никой от кандидатите за народен представител не е избран, до 7 дни трябва да се проведе втори тур. За избран се смята кандидатът, получил най-много действителни гласове.Въвежда се и принципът на уседналост, като право да избират народни представители в страната ще имат българските граждани, които са живели най-малко през последните 6 месеца в съответния изборен район.


title: Най-продаваният френски автомобил след последните подобрения

maintext:
1
2
3
4 Фотограф: Георги Пауновски 1
2
3
4 Отзад мястото е доста добро за сегмента.
Фотограф: Георги Пауновски 1
2
3
4 1
2
3
4 Автомобилът преди (вдясно) и след фейслифта
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Фотограф: Георги Пауновски
Автомобилът преди (вляво) и след фейслифта
Фотограф: Георги Пауновски
С доставени над 13 млн. автомобила, от лансирането на модела през 1990 година, "Рено Клио" е най-продаваната френска кола за всички времена. Четири години след лансирането на четвъртата генерация, "Клио" мина през фейслифт, който засили дизайнерското му излъчване.Тук е моментът да припомня, че именно това беше моделът, в който беше въведена новата дизайнерска идентичност на "Рено". Автомобилът е променен внимателно, като най-разпознаваемата новост е по-впечатляващият светлинен подпис, оформян от дневните светодиодни светлини и по-ярката графика на стоповете, също с LED-технология.При внимателно вглеждане се забелязват също промени в радиаторната решетка и задната престилка. Към съществуващите цветове на "Клио" са добавени четири нови - Intense Red (като на тестовия автомобил), Titanium Grey, Pearly White и Iron Blue, а също нови джанти и тасове.Вариантите за персонализация за разширени с пет цвята за покрива, нови стикери, двуцветни комбинации купе-огледала и различни странични предпазни лайсни. В салона на "Клио" вече са вградени материали, които "Рено" използва в по-скъпите си модели. В резултат кокпитът изглежда по-изискан.Дизайнът на волана е променен, като са премахнати част от пластмасовите компоненти по него, в по-високите нива на оборудване, е облицован и с кожа. Скоростният лост и панелите на вратите, са с променен дизайн. Централните вентилационни отвори са видоизменени, а осветяването на купето вече е светодиодно.Интериорните цветове са с два повече, а озвучаването за първи път може да е на Bose. Последното поколение на мултимедията R-LINK е 7-инчов тъч скрийн екран, позволяващ на потребителите да увеличават, намаляват или местят образи. Устройството може да възпроизвежда снимки и видео, а на разположение са и различни забавни и полезни приложения.Предвид ранното стъмване този сезон, не е изненада, че първото, което оцених в колата бяха изцяло светодиодните фарове. Те светят видимо по-силно от халогенити и ксеноните, без да заслепяват останалите водачи. Усеща се и по-малка умора на очите, тъй като светлината е близка като състав до дневната.Докато съм на тема видимост, държа да отбележа, че предлаганата камера за движение на заден ход прави маневрите на заден ход далеч по-лесни. На разположение е дори система за самопаркиране, като "Клио" заема както успоредни на пътя, така и перпендикулярни парко места.Тестовият автомобил беше снабден с един от двата нови двигателя - а именно 1.2 литров бензин с мощност 120 конски сили и въртящ момент до 205 Нм., комбиниран в автоматична скороста кутия с двоен съединител. Тандемът е в стихията си в града, като "Клио" е пъргав (ускорение до 100 км/ч за 9.2 сек), без да е лаком (около 7 л/100 км разход в рамките на теста). Предимствата на автоматика в задръстванията и при потегляне по наклон са ясни, като допълнителен бонус е и неусетната смяна на предавките.При спокойно шофиране извън града, автомобилът също е много приятен, като заслужава адмирации доброто обезшумяване. При желание за по-динамично шофиране, помага спортният режим на трансмисията, но дори и при него остава слабостта на кутиите с двоен съединител - забавянето, ако трябва да се свали повече от една предавка.Финалната ми оценка е, че новият бензинов мотор пасва отлично на "Клио", като балансира уверено между динамика и консумация. Разходът на гориво, след 500 километра в своеобразен смесен цикъл, беше 6.2 л/100 км и то при 67 от 100 точки, присъдени от вградената в мултимедията програма за анализ на стила на шофиране. Обещанията на производителя са за 5.4 л/100 км.В един пренаселен сегмент, обновеното "Рено Клио" заслужава внимание и заради окачването, което вози приятно меко. Хареса ми и воланът, който е достатъчно директен и информативен.По отношение на мястото на борда без да впечатлява, то е достатъчно за четирима възрастни. Багажникът пък побира приличните 300 литра. Голямо удобство е безключовият достъп, като колата се заключва сама, щом човекът с картата се отдалечи от нея.Както и до сега "Рено Клио" се предлага като хечбек или комби, в три нива на оборудване. Бензиновите двигатели са със 75, 90 и 120 конски сили, а дизелите със 75, 909 и 110 коня. Цената на "Клио" започва от 21 990 лв. с ДДС. Търсещите всичко най-добро, което моделът може да им предложи, ще трябва да се разделят с 37 650 лева, колкото беше цената на тестовата кола.


description: Базираната в Белгия финансова група КВС обяви в прессъобщение, че е финализирана сделката, в която тя придобива ОББ и лизинговото дружество "Интерлийз. Групата става собственик на 99.9% от акциите на банката и на 100% от дружеството. Общата цена по сделката е 610 млн. евро.

title: Белгийската KBC купува ОББ и дружеството "Интерлийз" за 610 млн. евро

maintext:
Фотограф: Цветелина Белутова
По последни данни към септември ОББ е четвъртата по размер банка на пазара с активи за 7.1 млрд. лв., а СИБанк е с активи за 2.8 млрд. лв.
Базираната в Белгия финансова група КВС обяви в прессъобщение, че е финализирана сделката, в която тя придобива ОББ и лизинговото дружество "Интерлийз". Групата става собственик на 99.9% от акциите на банката и на 100% от дружеството. Общата цена по сделката е 610 млн. евро.И ОББ, и "Интерлийз" са собственост на National bank of Greece.Посочва се, че сделката ще се финансира със собствени средства на КВС. В България тя е собственик на СИБанк и на ДЗИ.В съобщението се казва още, че преди приключването на сделката ОББ, собственост на гръцката NBG, ще й плати извънреден дивидент от 183 млн. евро, което трябва да бъде одобрено от БНБ. Цената по сделката е съобразена с това плащане."Комбинацията между ОББ и Сибанк ще доведе до формирането на третата по големина на активите банкова група на българския пазар с пазарен дял от около 11%", посочват от КВС. В момента ОББ е на четвърто място по големина на активите.След сделката ОББ, Сибанк и ДЗИ ще формират най-голямата банково-застрахователна група в България, която е един от основните пазари за КВС, посочват от белгийската компания.Купувачът също възнамерява да работи активно на пазара на лизинг, управление на активи и факторинг в България."Придобиването на ОББ ще ни даде възможност веднага да увеличим пазарния си дял както при кредитите, така и при депозитите. Значително ще засилим и затвърдим настоящата си позиция на българския пазар и ще имаме възможност да играем основна роля в подпомагането на местната икономика", коментира Петър Андронов, главен изпълнителен директор на СИБАНК и кънтри мениджър за България, цитиран в съобщението.Сделката подлежи на одобрение както от БНБ, така и от Комисията за финансов надзор. Извън България се чака одобрението на Националната банка на Белгия, респективно Европейската централна банка и антитръстовите органи. Очакването на купувача и продавача е процесът да приключи през второто тримесечие на 2017 г.


description: Така през 2017 г. почивни дни ще бъдат 2 януари; 3 март (петък); 14 и 17 април (Разпети петък и понеделникът след Великден); 1, 8 (понеделникът след Гергьовден) и 24 май (сряда); 6 и 22 септември (сряда и петък) и 24, 25 и 26 декември (Коледа).

title: През 2017 г. ще се почива четири пъти по три дни, по Великден - четири, а по Коледа - пет

maintext:
Новите правила за почивните дни бяха приети окончателно от депутатите, макар че има редица критики от страна на бизнеса.
Фотограф: Георги Кожухаров
Без дебати парламентът прие окончателно новите правила за почивните дни, според които 2 януари 2017 г. ще бъде неработен ден. Става въпрос за поправки в Кодекса на труда, които забраняват сливането със съботно-неделната почивка на официални празници, когато те се падат във вторник или в четвъртък.Възможността за почивни вторници обаче се запазва след Коледа, тъй като промените в кодекса предвиждат, когато празникът е в събота и/или неделя, да не се работи понеделник и/или вторник. Така през 2017 г. почивни дни ще бъдат 2 януари (понеделникът след Нова година); 3 март (петък); 14 и 17 април (Разпети петък и понеделникът след Великден); 1 май (понеделник и 8 май (понеделникът след Гергьовден) и 24 май (сряда); 6 и 22 септември (съответно сряда и петък) и 24, 25 и 26 декември (Коледа). Според депутати и 27 декември (Стефановден) ще е почивен ден, тъй като 24 декември е неделя.Така се получават блокове от три почивни дни за Нова година, за Освобождението на България (около 3 март), за деня на труда (около 1 май) и за независимостта (около 22 септември). Четири дни ще се почива по Великден, а пет - по Коледа.


description: Германският канцлер Ангела Меркел се обяви за забрана на бурката на конгреса на нейния консервативен Християндемократически съюз, предаде ДПА.

title: Меркел призова за забрана на бурките "където е възможно"

maintext:
Германският канцлер Ангела Меркел се обяви за забрана на бурката на конгреса на нейния консервативен Християндемократически съюз, предаде ДПА, цитирана от БТА.
Пред около 1000 делегати на партийния форум тя заяви, че миналогодишният наплив от около милион бежанци по границите на Германия няма да се повтори.
"Ситуацията от лятото на 2015 г. не бива да се повтаря", каза Меркел на двудневния конгрес в индустриалния град Есен, на който се очаква да бъде одобрена кандидатурата й за четвърти мандат. "Това е и остава наш политически ангажимент", подчерта Меркел.
Тя обаче си спечели бурни ръкопляскания, след като се обяви за забрана на мюсюлманските забрадки, покриващи изцяло лицата на жените. "Цялостното забулване трябва да се забрани навсякъде, където това юридически е възможно", посочи германският канцлер.
ХДС вече изработва планове за забрана на бурките на обществени места като съдилища, при полицейски проверки и при шофиране.
Меркел повтори тезата си, че бежанците са намерили в Германия закрила от война, преследвания и липса на перспектива в родните си страни. Но веднага добави, че не всеки бежанец може да остане.
Делегатите аплодираха повече от 10 минути и със ставане на крака продължилата час и половина реч на партийната лидерка, посочва ДПА.
Меркел призова партията да й помогне да се справи на изборите през септември догодина, които по думите й няма да приличат на никои други в историята на обединена Германия, защото ХДС ще срещне предизвикателства и отляво, и отдясно, както и заради надигащия се популизъм, олицетворен в Германия от антиимигрантската партия "Алтернатива за Германия".
Меркел предупреди да не се търсят "простите решения", предлагани от популистките движения, и отхвърли тяхната претенция, че единствени те представляват "народа". Светът не е черно-бял и ние трябва да останем скептични към простите решения, които твърде рядко са подпомагали напредъка на страната ни, каза тя, цитирана от "Франс прес".
Меркел се обяви срещу лозунга "Ние сме народът", който скандират по време на митинги привържениците на крайнодясното германско движение Пегида подобно на лозунга, скандиран от жителите на бившата ГДР в края на 1989 г., настоявайки за край на комунистическата диктатура.
"Само народът в своята цялост решава кой е народът, това сме всички ние, които решаваме, а не само някои", каза Меркел, която е отраснала в бившата Източна Германия и започва политическата си кариера след падането на Берлинската стена.
Анкета от миналия месец показа, че 64 на сто от германците одобряват стремежа на Меркел към четвърти мандат, но мащабите на днешната подкрепа на конференцията на ХДС ще покажат доколко е пострадал политическият й рейтинг в резултат на бежанската криза, посочва ДПА.


title: Заплахите са поносимост към динковщината и армията тролове

maintext:
Тази статия е част от темата "Годината"
Господин Вълев - Динко, когото български медии превръщат в герой след като обяви, че ловил бежанци
[Би Ти Ви]
Каква е добрата новина на годината?
- За България: Макроикономическите резултати. За Европа: Изходът от австрийските президентски избори. За света: Продължаващото намаляване на крайната бедност.
Коя е лошата новина?
- За България: Превземането на социалните медии от фалшивите новини и неспособността ни да се справим с образованието и здравеопазването. За Европа: Брекзит. За света: Тръмп.
Личност/ личности на годината? Какви са важните събития през 2016 г., какво си струва да се запомни от нея, кои личности заслужават внимание - с такива въпроси "Дневник" се обърна към политолози и социолози. Четете техните мнения в специалната рубрика "Годината" . Днес четете мнението на Юлиан Попов- За България: Макроикономическите резултати. За Европа: Изходът от австрийските президентски избори. За света: Продължаващото намаляване на крайната бедност.- За България: Превземането на социалните медии от фалшивите новини и неспособността ни да се справим с образованието и здравеопазването. За Европа: Брекзит. За света: Тръмп.
- Доналд Тръмп и Ангела Меркел.
Откъде идват заплахите за страната?
- От поносимостта към динковщината, доверието във фалшивите новини и нахлуването на армията от тролове.
Оценката ви за втория кабинет на Борисов?
- Положителна в повечето отделни сектори, но отрицателна заради неумението им да представят дългосрочна позитивна публична алтернатива за страната.
Оценката ви за президента Росен Плевнелиев?
- Много положителна.
Оценката ви за главния прокурор?
- Институцията е очевидно сбъркана и трябва да се поправи.
Какво ви изненада през 2016?
- Брекзит и изборите в САЩ.
Промени ли се нещо тази година и какво си струва да се запомни/да научим от 2016 г.?
- Промени се Америка. Промени се и Турция. А промяната в Русия продължи. - Брекзит и изборите в САЩ.- Промени се Америка. Промени се и Турция. А промяната в Русия продължи.


description: Причината е планираното от властите в Аугсбург обезвреждане на гигантска въздушна бомба от Втората световна война.

title: Навръх Коледа жители на Аугсбург ще бъдат планово... евакуирани

maintext:
Навръх Коледа над 54 хиляди жители на германски град ще бъдат евакуирани, предаде БТА.
Причината е планираното от властите в Аугсбург, Бавария, обезвреждане на гигантска въздушна бомба от Втората световна война. Планираната евакуация е най-масовата по рода си в Германия.
Средновековната катедрала и сградата на общината в южния германски град попадат в зоната, която ще бъде отцепена утре сутринта. Властите казаха, че не могат да прогнозират колко точно време ще отнеме обезвреждането на бомбата, която тежи 1.8 тона.
Училищата в Аугсбург са отворени за хора, които няма при кого да отидат.
Откриването на бомби в Германия не е нещо необичайно, отбелязва Асошейтед прес. Страната е била подложена на масирани бомбардировки през Втората световна война.
Най-масовата подобна евакуация в Германия досега бе през 2011 г., когато 45 000 човека трябваше да напуснат домовете си в Кобленц.


title: "Тони Ердман" и филми на Кончаловски и Фахради продължават към чуждоезичния "Оскар"

maintext:
[YouTube]
Девет филма от Австралия, Канада, Дания, Германия, Норвегия, Русия, Швеция, Швейцария и Иран продължават в състезанието за чуждоезичен "Оскар". Българското предложение "Каръци" не попадна в късия списък, от който ще бъдат определени номинациите, обявен на сайта на Американската киноакадемия.Сред филмите, които ще се борят за петте номинации, са няколко победители от Европейските филмови награди - немската комедия "Тони Ердман" анимацията "Животът ми като Тиквичка", състезаваща се от името на Швейцария, както и екранизацията на бестселъра "Човек на име Уве" на шведския писател Фредрик Бакман.Киното на скандинавските държави бележи сериозен успех с още две заглавия в краткия списък, и двете със сюжети от Втората световна война - датският Land of Mine, който разказва за съдбата на немските военнопленници, принудени да премахнат противопехотните мини, заложени от райха на датска територия, и норвежкият The King's Choice, за отказа на крал Хокон VII да капитулира пред силите на нацистка Германия и да назначи прогерманско правителство в страната.Сред големите имена в надпреварата са Андрей Кончаловски с "Рай" и иранецът Асгар Фахради, вече носител на един чуждоезичен "Оскар" за "Развод", с филма The Salesman. Младият канадски режисьор Ксавие Долан също е в списъка с "Това е само краят на света", показан у нас на Киномания.Номинациите за наградите на киноакадемията ще бъдат обявени на 24 януари, а самата церемония ще е на 26 февруари в Лос Анджелис.


title: Как да избегнем подводните камъни около празниците

maintext:
Фотограф: Юлия Лазарова
"Дневник" препечатва текста от блога "Гладната акула" Съзвездие от куп празници като Бъдни вечер, Коледа, Стефанов ден, Нова Година и последващите именни дни неминуемо всяка година се превръща в изпитание, най-вече за тези, които ги организират. Навигирането между многобройните подводни камъни, които могат да потопят празничното настроение е висш пилотаж, особено при натоварен работен график и срокове за предаване на работа в края на годината, но с добра стратегия и предварително планиране част от ужаса може да бъде избегнат (почти).са може би най-важната и най-трудната част от празничните приготовления. Важна, защото целта е всеки да се почуства специален, но пък изборът на точния подарък за точния човек и пазаруването отнемат много време, а и средства. За щастие точно тези неща могат да се планират с месеци предварително, като се направят бюджет и списък, по който могат да се отмятат точките с микс от он-лайн и оф-лайн пазаруване, а и изработване и приготвяне на неща като пакетчета сладки, бурканчета сладко, картички и други вкусни и красиви неща. Разбира се, винаги ще има издънки като неуцелен номер на пуловер, грозни чорапи или "аз такова вече имам", но в крайна сметка какво е Коледа без неточни пуловери?са другото огромно изпитание, което изисква сериозни умения за планиране и управление на времето и наличните ресурси. Както и с подаръците, част от пазаруването може да бъде направено от рано, по списък с ястия и продукти. Същото важи и за коледните сладкиши, които за щастие най-често трябва да поседят известно време. Най-важното обаче е всичко, което трябва да се свърши, да не падне на плещите и ръцете само на един човек – задачите трябва да се разпределят и всеки трябва да се включи с пазаруване, украсяване на сладки, носене, готвене, месене, чистене и подреждане. Така на самия празник ще има мнозина приятно уморени и удовлетворени участници, вместо един каталясал. Също така, още при изготвяне на менюто трябва да се поставят ясни и точни граници на всякакви искания и претенеции – който е домакин, той решава какво ще приготвя и сервира, а който не харесва пържолите и виното, може просто да си замълчи.. Тук може да се направи само едно – натискате бутона за изключване. В краен случай може да се остави някоя кулинарна или музикална телевизия, но нали семейните празници са време за семейството, а не такова за поредния низ от ужаси, фалшиви новини, кофти изпълнители, неадекватни коментатори и халтура. Което пък неминуемо ни води към следващия подводен камък.. За тази точка вместо добро планиране са ни необходими основно дипломатически умения. При все, че сме си семейство и си се познаваме, винаги има поне един роднина, който ще реши на третото питие да подхване теми като рептилите, масоните, либералите, Костов, Меркел и всички останали врагове на народа, като през цялото време ще ви мята от онези погледи, които казват "знам те аз тебе, и ти си от тях". Въргалът най-често е неминуем, което пък ще приключи с разсърден свако, тъжна баба и закани "никога повече да не ви стъпим". Предвид, че общественият разлом е огромен, а хората са толкова настръхнали, че дори тема като домашната ракия, която трябва да ни обединява и да ни кара да се обичаме повече, може да предизвика ядрен конфликт, управлението на ситуацията трябва да започва още в зародиш. Само при опита свакото да каже "Кост", подхващайте разговор, който ще умили всички, например за бебето на съседите и новото му зъбче. Ако имате ваше си, налично бебе, може да го използвате като тактическо оръжие, като го подадете на разлютения роднина. Добре е предварително да се направи списък с теми, които да се пускат в употреба при назряване на ситуация – кога ще се прави разсада за доматите, какво слагате в туршията, колко е хубава родната природа, още бебета, планиране на морето за лятото, лов, риболов и други подобни (а още по-добре е да отрепетирате пускането на теми). Ако пак се стигне до скандал, може би сега е момента да извадите пиратките и бенгалския огън.Проблемът свинаги е на дневен ред по празниците, тук ситуацията е трудно да се планира. Винаги се заричаме, и винаги става точно обратното. Ако не успеем да се справим с предизвикателствата на умерената консумация, на следващия ден просто трябва да се приложат конта-мерки като люта супа, зелев сок, аспирин и разходка, а след Нова Година – и малко диета и спорт, в крайна сметка това си е времето за здравословни резолюции, които тушират угризенията. Но пък трябва да ги спазим наистина.В списъка могат да се сложат и други рискове като прегорял боб, недостатъчно вино, липса на таксита, закъснели подаръци и какво ли още не, но по-важното е да не забравяме, че това са бели кахъри, а празниците са за да бъдем заедно, дори когато малко ни е трудно.


description: "Разбира се, ако някой успее да предложи и направи правителство, да поеме тази отговорност и да получи подкрепа, нека го направи", смята министърът на регионалното развитие в оставка.

title: Лиляна Павлова: Този парламент е изчерпан

maintext:
Фотограф: Надежда Чипева
"Намирам този парламент за изчерпан в този си вид, коментира пред журналисти министърът на регионалното развитие в оставка Лиляна Павлова, цитирана от БТА."Разбира се, ако някой успее да предложи и направи правителство, да поеме тази отговорност и да получи подкрепа, нека го направи. На мен ми се струва, че е изчерпано доверието в парламента и възможността за подкрепа", каза Павлова и уточни, че Изпълнителната комисия на ГЕРБ предстои да вземе окончателното решение дали и кого ще подкрепи.Министърът в оставка изрази надежда, че предсрочните избори няма да възпрепятстват оперативната програма "Региони в растеж" 2014 - 2020 г., чийто напредък представи днес. "През 2017 г. очаквам 1 млрд. лева като реални договори, реално строителство и реални инвестиции през общините и няма причина те да бъдат спрени", посочи тя. Павлова изтъкна,ч е за периода 2007-2013 г. по порграмата са завършени всички проекти и има 103% разплатени средства. Ремонтирани са над 1000 училища и детски градини, няколко хиляди обекта, свързани с културна, здравна и социалната инфраструктура, много детски площадки, улици, подлези.Новата програма "Региони в растеж" вече е почти на 80% отворена за кандидатстване, а 35 на сто от програмата вече са договорени в реални проекти. Разплатените средства ще бъдат 150 млн. лева, като министърът прогнозира пик на строителството в общините догодина.


title: "Реал" спечели световната клубна титла след драма с шест гола и продължения

maintext:
Cristiano Ronaldo's 2016 for club & country:
57 games
55 goals
17 assists
4 major trophies
1 Ballon d'Or
Legendary year. pic.twitter.com/5NEPQmNQWe — Squawka Football (@Squawka) December 18, 2016
Cristiano Ronaldo's week
Monday: Wins Ballon d'Or.
Thursday: Scores 500th club goal.
Sunday: Scores 40th Real Madrid hat-trick. pic.twitter.com/VcfoZAJcs3 — Football Funnys (@FootballFunnys) December 18, 2016
"Реал" (Мадрид) спечели за втори път в историята си световното клубно първенство, а Зинедин Зидан завоюва третия си трофей като старши треньор на отбора.В страхотно зрелище, преминало през няколко обрата, шампионът на Европа победи домакина на турнира "Кашима антлърс" с 4:2 след продължения.Футболистите на "Реал" подцениха японския отбор и бяха много близо до загубата. Шампионът на Джей лигата игра вдъхновено и показа солидни футболни качества, за да обърне резултата от 0:1 до 2:1 с голове в края на първото и началото на второто полувреме."Реал" бързо стигна до равенството с гол от дузпа на Кристиано Роналдо, който обаче след това пропиля чудесни възможности за трето попадение.В заключителните минути на редовното време играчите на "Кашима антлърс" изненадващо притиснаха испанския гранд в неговата половина и три път бяха близо до гола на победата.Японците обаче не се възползваха от шансовете си, а освен това бяха ощетени от главния съдия от Замбия, който първо реши да покаже картон на Серхио Рамос, но след това промени решението си, тъй като щеше да е вторият жълт за капитана на "Реал".В продълженията съпротивата на първия азиатски финалист в историята на турнира беше прекършена с нови две попадения на Роналдо.Въпреки че игра изключително неубедително през по-голямата част от двубоя, португалецът отбеляза 40-ия си хеттрик с екипа на "Реал" (Мадрид). Той спечели и двете най-ценни индивидуални награди в турнира - за най-добър играч и за голмайстор №1.Това бяха сред малкото липсващи отличия в кариерата на Роналдо, за когото това беше трето участие на световно клубно първенство. През 2008 г. той спечели трофея с "Манчестър юнайтед", но най-добър играч и голмайстор стана Уейн Рууни. Преди две години португалецът триумфира и с "Реал", а индивидуалните отличия отидоха при Серхио Рамос.


title: Всички седмокласници вече ще кандидатстват за осми клас, дори да не сменят училището

maintext:
Тази учебна година седмокласниците ще държат само три вместо пет изпита - по български език и литература, по математика и по чужд език. Оценяването ще бъде не по шестобалната система, а - с точки.
Фотограф: Анелия Николова
Всички ученици, които завършат седми клас, вече ще трябва да кандидатстват за прием в осми клас, дори и ако искат да останат в същото училище. Новите правила важат от следващото лято, т.е. края на учебната 2016/2017 година, когато заради новата училищна структура за пръв път диплома за завършено основно образование ще получат и седмокласниците.Досега диплома за основно образование се вземаше в осми клас (бел. авт. - такава ще получат и тазгодишните осмокласници), а след седми клас кандидатстваха само децата, които искат да учат в езикови, математически и природоматематически гимназии."От това лято ще кандидатстват всички деца, които завършат седми клас, тъй като на практика те завършват етап в образованието си. Кандидатстването и приемът ще става на базата на точки от два балообразуващи предмета и от резултатите от изпитите за националното външно оценяване. Ще направим семинари за директори", обясни началникът на Регионалното управление на образованието в София Ваня Кастрева пред журналисти в парламента днес, където участва в Лидерската академия за училищни директори.Максималният брой на точките при балообразуването е 500, като 400 от тях идват като обобщен резултат от националното външно оценяване по български език и литература и по математика, а 100 - от два балообразуващи предмета от дипломата. Максималният брой точки, които ученик може да изкара на един от двата изпита, е 100, но директорите ще преценяват дали да утроят броя точки от единия от двата теста (бел. авт. - например по български език и литература, ако приемащото училище е езикова гимназия) или да удвоят точките и от двата изпита.Балообразуващите предмети са два и отново се определят от директорите, като се очаква най-често те да бъдат български език и литература и математика, както е и в момента. За целта годишните оценки ще бъдат превръщани в точки, като шестицата ще носи 50 точки, петицата - 39, четворката - 26, а тройката - 15.От думите на Кастрева се разбра, че само седмокласниците, които имат слаба годишна оценка по някой от изучаваните предмети, няма да могат да кандидатстват, тъй като ще трябва да повтарят класа. Досега двойките на изпитите след седми клас спираха учениците от кандидатстване в елитни гимназии.Дори и при много лоши резултати и хипотетичен сбор от нула точки от двата изпита, седмокласниците ще могат да кандидатстват за прием в осми клас, ако нямат слаби оценки в дипломата, т.е. имат поне тройки по двата балообразуващи предмета. Тоест минималният бал за кандидатстване след седми клас, което на практика е задължително, е 30 точки (бел. авт. - две по 15)."Децата и родителите ще трябва да преценят добре как да подредят желанията си при кандидатстване спрямо бала, който събират. Учениците с по-малък брой точки няма как да бъдат приети в елитни гимназии", заяви Кастрева.Учениците ще избират дали да кандидатстват в същото средно училище (СУ), където учат или в гимназия - езикова, профилирана (математическа или природоматематическа) или професионална. Предполага се, че в гимназиите, които не са сред най-желаните, ще може да се кандидатства и с по-малък брой точки, което значи нисък резултат на изпитите.Очаква се изпитите след седми клас отново да бъдат заедно с матурите, чиито дати са насрочени - на 19 май 2017 г. ще бъде матурата по български език и литература, а на 22 май - по избор.


title: "Ролинг стоунс" пуснаха албум с блус кавъри

maintext:
Фотограф: Robert Galbraith
Единайсет години след A Bigger Bang "Ролинг стоунс" зарадваха почитателите си с нов студиен албум. Blue & Lonesome е 25-и поред за групата и съдържа само кавъри на 12 известни блус парчета. В две от тях участва и Ерик Клептън.Записан само за три дни, Blue & Lonesome включва песни на Джими Рийд, Уили Диксън, Еди Тейлър и Хаулин Улф. "Албумът е свидетелство за чистата им любов към музиката, а блусът e първоизточникът на всичко, което правят", заявява копродуцентът им Дон Уос, цитиран от NME.В последните няколко години "Стоунс" се посветиха на юбилейни усилия, издавайки бокс сет с 50 сингъла от кариерата си по случай половин век на сцената си и откривайки "най-голямата изложба, посветена на рок група" - ретроспективната "Ексхибиционизъм" . Тази година станаха и първата световноизвестна група от "капиталистическия" свят с концерт в столицата на Куба Хавана Blue & Lonesome може да бъде прослушан в цялост в Spotify


description: Членове на националната строителна камера са поели ангажимента да построят отново десет от разрушените къщи в селото.

title: Видео: В Хитрино пристигнаха фургоните за хората без дом

maintext:
Тази вечер в Хитрино пристигнаха 15 фургона, в които ще бъдат настанени останалите без дом след взрива от 10 декември.
Според министъра на вътрешните работи Румяна Бъчварова фургоните ще бъдат разтоварени на специално подготвена площадка, но ще останат там само до приключване на спасителната операция в селото. Веднага след това фургоните ще бъдат поставени на местата, подходящи за обитаване.
По-рано днес премиерът Бойко Борисов съобщи, че членове на националната строителна камера са поели ангажимента да построят отново десет от разрушените къщи в Хитрино.
Автор: Дневник


description: В цялата Великотърновска област има само една денонощна аптека и тя се намира в областния център. Затова от Община Горна Оряховица са решили да монтират апарата за лекарства.

title: Апарат, вместо денонощна аптека, ще продава лекарства в Горна Оряховица

maintext:
Фотограф: Цветелина Белутова
Апарат за лекарства ще компенсира липсата на денонощна аптека в Горна Оряховица, съобщи БНР. От него ще се продават медикаменти без рецепта, но които могат да бъдат жизнено важни, ако се приемат навреме.В цялата Великотърновска област има само една денонощна аптека и тя се намира в областния център. Затова от Община Горна Оряховица са решили да монтират апарата за лекарства, инофрмира националното радио.Апаратът ще бъде в центъра на града, а приходите от него ще отиват в специален фонд за финансова подкрепа на млади лекари и медицински сестри, който общинската болница учредява.Управителят на болницата д-р Иван Иванов съобщи, че има общински проект за 6 млн. лв. за саниране на болницата. "Заедно с това купуваме нова медицинска апаратура. В първите дни на януари откриваме нов гастроентерологочен кабинет", допълни Иванов.


title: Яромир Ягър стана втори по точки в историята на НХЛ

maintext:
Ягър продължава да твори история на 44-годишна възраст
Живата легенда на хокея Яромир Ягър се изкачи на второто място по точки във вечната класация на НХЛ.
44-годишният чех записа три асистенции при победата на "Флорида пантерс" над "Бъфало сейбърс" с 4:3 след изпълнение на дузпи.
Ягър вече има 1887 точки по системата гол плюс асистенция, като по този начин се изравни с легендарния нападател на "Ню Йорк рейнджърс" Марк Месие. Чехът е поставен пред канадеца заради повечето си точки средно на мач - 1.135 срещу 1.075.
Недостижим на върха във вечната класация е Уейн Грецки с 2857 точки.
Яромир Ягър играе своя 27-и сезон в Националната хокейна лига. Той е първият състезател от Чехословакия, избран в драфта на НХЛ. Дебютира в лигата през 1990 г., а до момента е изиграл 1662 мача в редовните сезони и 208 в плейофите.
Ягър има общо 833 гола и 1255 асистенции през цялата си кариера в НХЛ, включително 78 попадения и 123 голови подавания в плейофите.
Той е двукратен шампион с "Питсбърг пингуинс", пет пъти е носител на трофея "Арт Рос" и 13 пъти е избиран в Мача на звездите, включително тази година след 12-годишно прекъсване.


title: Министерството на образованието представи новите програми за 3-ти, 7-ми и 9-ти клас (таблица)

maintext:
Фотограф: Анелия Николова
Образователното ведомство представи проекти на учебните програми за 3-ти, 7-ми и 9-ти клас, съобщиха от пресцентъра на ведмоството. Те са качени за обществено обсъждане
Програмите, които са в съответствие с новия Закон за предучилищното и училищното образование, ще влязат в сила през учебната 2018/2019 г. "Компютърно моделиране", ще изучават българските ученици от 3 клас. Новият предмет е предвиден в проектите на нови учебни програми, които бяха представени днес в министерството на образованието.Образователното ведомство представи проекти на учебните програми за 3-ти, 7-ми и 9-ти клас, съобщиха от пресцентъра на ведмоството. Те са качени за обществено обсъждане на сайта на министерството , за да може от началото на 2017 година да започне подготовката на учебниците за тези класове.Програмите, които са в съответствие с новия Закон за предучилищното и училищното образование, ще влязат в сила през учебната 2018/2019 г.
По "Компютърно моделиране" децата ще се учат да програмират още от 3-ти клас на основно ниво на базата на визуално блоково програмиране. Това ще стане чрез компютърни игри и симулации, разработени от експерти на водещи университети по света като Бъркли, Харвард, и Масачузетския технологичен институт, обясни зам.-министърът на образованието Диян Стаматов. По думите му програмите по "Технологии и предприемачество" и "Информационни технологии" "са много добре развити за всички класове, за да подготвят учениците за модерния свят".
Програмите за 3-ти, 7-ми и 9-ти клас отговарят на новата структура на образованието – завършване на основно в 7-ми клас, край на общообразователната подготовка в 10-ти
, профили в 11-ти и 12-ти
и външни оценявания в 4-ти, 5-ти и 10-ти
клас.
Те съдържат повече практическа насоченост и целят добиване не само на знания, но и на умения, каза Стаматов. Той поясни, че
се търси баланс между патриотичното възпитание, гражданското образование и уменията на 21 век
"Материалът е олекотен, за да няма препускане по темите. 60% са нови и практически знания, а 40% ще са за упражнение и преговор. Силно застъпени са междупредметните връзки, а всеки предмет трябва да дава необходимите знания и да увеличава компетентността по български език, математика и дигитални умения", каза още зам.-министърът.
В програмите за 3-ти клас по "Човекът и обществото" и "Български език" се акцентира върху България. За първи път в програмата по "Български език" в началния етап има задължителни произведения, едно от които е "Обич" на Дора Габе. В "Човекът и природата" третокласниците ще получат първоначални знания за устройството и функциите на човешкото тяло и за здравословния начин на живот.
В 7-ми клас
ще се изучават български автори и история на България в периода от Българското възраждане до началото на 21 век. Ще бъде включен и раздел за тоталитарната държава и комунистическия режим. По литература ще се изучават произведенията, които в момента се учат в 7-ми клас, плюс още две стихотворения – "Стани, стани, юнак балкански" и "Вятър ечи, Балкан стене". В VII клас се обособяват предметите "Биология", "Химия" и "Физика", които до VI клас са обединени в "Човекът и обществото" и "Човекът и природата".
В 9-ти клас
проектът за програмата по "Литература" предвижда да се изучават предимно произведения от световната класика от Просвещението до Модернизма, но са обхванати и български автори от тези периоди. Включените български текстове в програмата за девети клас са "История Славянобългарска", "Изворът на Белоногата" на П. Р. Славейков и стихотворенията на Христо Ботев "Майце си", "Моята молитва", "Хаджи Димитър", "Обесването на Васил Левски" и "Странник". Досега тези произведения се изучаваха в десети клас.
По "Информационни технологии" децата ще се запознаят с електронната търговия, рисковете и предимствата й и защитата на информацията.
Романът на Иван Вазов "Под Игото" е записан в програмата по български език и литература за 6-ти клас и в момента издателствата подготвят проекти на учебници по тази програма, информира Стаматов.
Предметът "Технологии и предприемачество" е "наследник" на предмети като "Трудово възпитание" и "Домашен бит и техника", но освен да дава на децата практични умения за боравене с материали и уреди, ще ги учиВ 3-ти клас децата ще добиват начална икономическа култура, в 7-ми ще учат как да използват таблет за създаването на рекламен клип, а. "Във време, в което все повече млади хора веднага след завършването на гимназия правят своя фирма или старт-ъп бизнес, тези умения са крайно необходими", заяви Стаматов.В учебните програми е предвидено учениците да се научат да пишат CV и делово писмо, да подготвят публично изказване, да разчитат данни, графики и таблици, да познават основните права и задължения на българските граждани според Конституцията (по история в седми клас), да изработват родословно дърво или търсят полезна и достоверна информация в интернет. Всички програми изискват учениците да правят проекти, за които да употребяват модерни информационни технологии.


title: Софийският бул. "Дондуков" ще бъде подложен на основен ремонт

maintext:
Йорданка Фандъкова представи пред медиите бюджета на общината за 2017 г.
Фотограф: Юлия Лазарова
Подмяна на трамвайните релси, уличната настилка и обновяване на тротоарите са дейностите, който ще бъдат изпълнени по столичния булевард "Дондуков" през 2017 г. Това заяви кметът на София Йорданка Фандъкова по време на семинар за бюджета на Столична община.
Идеята за ремонт на булевард "Дондуков" беше обявена тази година, като възникнаха спорове дали настилката на улицата да бъде от павета, или да бъде заменена с асфалтова. Тогава на сайта на Столична община бе създадена анкета за гражданите, които да гласуват за един от трите предложени варианта - асфалт, павета или комбиниран.
Към момента гласуването показва, че гражданите искат асфалтът да замени паветата. Въпреки че има план ремонтът да започне тази година, общинският съвет все още не е взел решение за настилката.
Този въпрос не беше засегнат по време на официалната презентация за проекта. Цената за ремонта също не беше съобщена. Пред "Дневник" заместник-кметът на София по транспорта Евгени Крусев обясни, че в бюджета са предвидени 9.7 милиона лв. Сумата е предвидената максимална стойност на ремонта, като е напълно възможно част от нея да бъде "икономисана".
Ако съдбата на настилката на "Дондуков" тепърва трябва да бъде решена, тази на паветата по булевард "Монтевидео" е ясна. През 2017 г. всички павета по булеварда ще бъдат заменени от асфалт като част от поредния мащабен ремонт на участъци от пътната мрежа в столицата.
Цялостното обновяване и ремонт на "Монтевидео" е един от осемте ремонта на улици и булеварди, за които Столичната община ще отдели 16 милиона лева.
Друг от проектите предвижда разширение на булевард "Тодор Каблешков" в отсечката от булевардите "Братя Бъкстон" до "Цар Борис III".
През 2017 г. ще започнат и отчуждителните процедури за изграждането на Източната скоростна тангента.
През 2016 Столичната община е похарчила 45.2 млн. лв. за ремонти на 26 обекта. С основната част от тях - 41 млн. лв., е ремонтирана първостепенната улична мрежа.
В бюджета за следващата година са заложени 68 млн. лв. за поддръжката на уличната мрежа в столицата. За сравнение - през 2016 г. сумата е малко над 95 млн. лв.


description: Вероятните хипотези за дерайлирата влакова композиция при шуменското село Хитрино са най-малко три – човешка грешка, технически проблем и състоянието на железния път и съоръженията. Това коментира проф. Ненчо Ненов, експерт, участвал в редица разследвания на жп инциденти.

title: Най-малко три са възможните хипотези за инцидента в Хитрино, смята експерт

maintext:
Фотограф: Stringer
кончателна информация за скоростта, с която се е движела товарната влакова композиция ще има в понеделник (19 декември), когато ще бъде разчетено устройството за определяне на скоростта във втория локомотив.
проф. Ненов.
Той бе категоричен, че ако имаше контрол в железопътната ни системата, то нямаше да се случат редица жп инциденти.
Той пое ангажимент до края на седмицата да е готова експертната разшифровка на черните кутии на
Вероятните хипотези за дерайлирата влакова композиция при шуменското село Хитрино са най-малко три – човешка грешка, технически проблем и състоянието на железния път и съоръженията. Всички те задължително трябва да се проверят, защото за нито една от тях все още няма доказателства.Това коментира проф. Ненчо Ненов, експерт, участвал в редица разследвания на жп инциденти в България по телевизия BIT. От 32 години работи в системата на железопътния транспорт и част от системите за безопасност и контрол на подвижния железопътен състав.В отговор на въпрос, Ненов попита: "Питали ли сте се защо експертизите се бавят толкова дълго време", отговори сам - ставката на час е смешна. "Ако ставката е адекватна, няма да се бавят с месеци", коментира професорът.По думите му, в момента никой не може да каже с категоричност дали превишената скорост е причина за инцидента. Вчера главният прокурор Сотир Цацаров каза, че о"Мой професор казваше, че в железниците никога не може да се случи произшествие, особено тежко, по вина на един единствен фактор, винаги има наслагване на фактори и обстоятелства. За този случай не съм убеден, че това се отнася. Можем да се произнесем в хода на разследванията", коментиралокомотивите. Както и че ще стане публично достояние всичко, което разбере той за обективната истина за случая, с уточнението - след разрешение на разследващите органи.


title: Алберт Попов записа първи подиум след тежката катастрофа

maintext:
Попов се класира втори в слалома в Кютай за Купата на ФИС
[БОК]
, а Попов претърпя няколко операции на глезена.
Попов се класира втори в слалома от Купата на ФИС в австрийския зимен център Кютай. 19-годишният състезател беше трети след първия манш, но със силно каране при второто преминаване по трасето постигна общо време 1:38.13 мин.
Българинът остана на 0.24 сек. от победителя Себастиан Холцман от Германия. Трети на пет стотни зад Попов се нареди Йоханес Щролц. Синът на олимпийския шампион от Калгари '88 Хуберт Щролц беше лидер след първия манш, но загуби доста време във втория.
От началото на сезона най-доброто класиране на Попов беше 19-о място в слалома в Диаволеца от Купата на ФИС през ноември. Днешното му състезание е едва осмото официално, откакто отново се качи на ските след възстановяването от операциите.
First podium of the season👌⛷ Second place 🏆#Kühtai #slalom Congratulations to @sebiholzmann 🏅 Снимка, публикувана от Albert Popov (@albertpopov) на %месец %-ден %година в %-часа:%минути%сутрин/вечер ST
Българският скиор Алберт Попов записа първия си подиум след тежката катастрофа в Золден преди година. При инцидента загина треньорът на българския национален отбор Драго Грубелник


description: Щетите след бунта в бежанския лагер са на стойност 100 000 лв.

title: 81 от мигрантите в Харманли са с краста

maintext:
Фотограф: Министерски съвет
81 от мигрантите в Центъра за настаняване на бежанци в Харманли имат краста. Това са установили кожните лекари, които преглеждат чужденците, съобщава БТА.До момента 500 души са преминали медицински прегледи. По думите на директора на РЗИ -Хасково Соня Димитрова няма опасност от епидемия от каквато и да е кожна зараза.Освен имащите краста, сред бежанците са установени и 17 случая на гнойни кожни заболявания. Двама пациенти пък са имали въшки. Установени са и болни от варицела, бронхит, ангина и др.Наложило се е хоспитализирането на 13 пациенти, като 7 са приети в инфекциозно отделение, а 6 - в детско отделение на МБАЛ – Хасково.До медицинските прегледи на мигрантите се стигна след бунта в лагера в Харманли . До него се стигна, след като местното население изрази притеснение, че от Центъра за настаняване на бежанци може да се разпространи зарази от кожни болести. Това доведе до поставянето му под карантина , което предизвика крайната реакция на мигрантите.По информация на БНР щетите след бунта са на стойност 100 000 лв., след като бяха изпочупени стъкла, мебели и кухненско обзавеждане в изцяло ремонтираната сграда. За възстановяване на базата ще бъдат използвани част от 160-те милиона лева, които Европейският съюз отпусна спешно на страната ни за справяне с бежанския натиск.


title: Патиланска криза

maintext:
Карикатура на Иван Кутузов от 2009г.
Фотограф: Иван Кутузов
Текстът е от портала "Култура"
Драги ми Смехурко,
Направо се чудя отде да захвана. Криза, люта криза страната обхвана. Всички чела мръщят, въздишат тъй тежко, сякаш война иде, а не новият Снежко.Не знам що да кажа. Ала чичо Ран Босилек нали тъй ни учи: щом ненадейно нещо се закучи, опиши го с думи детски, със слова най-прости. И всичко се оправя през коледни пости.Затуй аз ти пиша, мой драги Смехурко, с патиланска мъка, що боцка сърцето ми с хурка.Щото не търпят се кахъри неспирни. Как тогава и ние да стоим мирни?Всичко туй начена с избори поразни. Гласува кой гласува в класни стаи празни и сетне що стана – Хвърчилков избраха. За него по-сетне ще пиша що хората сгряха.Бойко се обиди, че не била леля Цецка. Оставката хвърли, власт не ще да знае. Сега в консултации криза витае. Тати се ядосва, наред пустосва и само ругае.Съседката Станка, уж вегетарианка, "корнелия" си пада. И тя тъй боботи, бабиният козльо стряска наспроти. Зад стобора стои и оттам все дърдори:– С Русия, само с Русия ще вървим нагоре!Патиланчо Данчо, дето по морето къщурка си има, чуе ли я само, и уста раззина:– Че то педя земя не остана вече без руснаци! Направо тогава да викнем казаци! С нагайките, та техен ред с бой да наложат и тука! Комай не народ сме, а сбирщина куха!Той, както виждаш, демократ по дух е.И препирня тръгва, Господи срази я. Че време не остава за детска поразия.Всички чела бърчат, референдум бистрят.Ама туй що значи, май никой не вдява. Бай Иван, съседът, в кръчмата разправя, че така народът щял да управлява. И то защо: защото сега ще се гласува за хора. Мигар добитък сме взимали досега от обора? Тези депутати, нови и стари, не сме ли ги тъкмо ние избрали?Котакът Татунчо и той се закокори. При избори между котка и мишка току-виж и на него се нещо отвори.Ама всичко комай тръгна от оня, дългия Слави. Учиндолски дръвник, както го тати възслави. И все повтаря, че той и бандата му от сценаристи имали пипе не повече от някакви глисти.Щото сега, вместо снемем в първия сняг наште портрети, ще се върти въртележката парламентарна, додето всяка партия повтори, че и потрети.. От Москва, казват, щели да изтрият всичко с магическа гума. Та пак да се озовем във времето на стария Тато, когато хората на г-жа Корнелия я караха пребогато.Баба Цоцолана се троска, че на власт тогаз дошло куцо-сакато.Ама кой да помни работи стари, как отвънка се юрнали отбор от другари. И как те натръшкали всички – кой когото свари.Досущ като днешните пишман патриоти, дето са тръгнали вече със сопи.Ама затуй си струва да пиша отделно, щото динковци и перушани разни изникнаха ненадейно.И последно само: една вест голяма.Леля Цоцолана, бабина роднина, важна дама стана.За нейния Хвърчилков по-горе ти писах. Ама покрай тези тревоги, детайли не дадох, съвсем се улисах.Сега тя в ламета къси и с буклета ходи.Светът цял, казват, щяла да преброди.А пък командори с хватка неуморна. Що ни чака, трай си, властта да е спорна.Замисляла вече полет зад Океана. Нали с Тръмповица двете идат от Балкана.Поне най-доволна е леля Цоцолана: както кроеше, тъкмо така стана.А ний в патила горки въздишаме само, игрите забравихме и тука, и тамо.Пада ни се, както повтаря все тати. Имала е видно глава ни да пати.Хайде стига вече. Поздрав най-сърдечен от мен и от всички горки патиланци.Твой приятел вечен:Верен Патиланчо


title: Илка Щухец повтори постижение на Линдзи Вон в спускането

maintext:
Словенката продължава със страхотното си представяне от началото на сезона
Илка Щухец спечели спускането от Световната купа по ски-алпийски дисциплини във френския зимен курорт Вал Д'Изер и изравни рекорд на Линдзи Вон.Словенката беше най-бърза по трасето с време 1:46.14 минути и записа четвърта победа в кампанията и в кариерата си.25-годишната словенка стана първата след Линдзи Вон (САЩ), която триумфира в първите три спускания на старт на сезона. Тя записа втори успех за два дни,с лед като вчера триумфира и в комбинацията във Вал Д'Изер.Австрийката Корнелия Хютер финишира втора на 28 стотни от секундата и записа най-доброто си класиране в кампанията. Италианската София Годжа се нареди трета на 32 стотни от секундата и продължи със силното си представяне в скоростните дисциплини с шесто класиране на подиума през сезона.Носителката на Световната купа за миналия сезон Лара Гут (Швейцария) допусна грешка по трасето и отпадна, а състезанието беше доста оспорвано, като първите девет се вместиха в рамките на 87 стотни от секундата.Специалистката в техничните дисциплини Микаела Шифрин (САЩ) продължава да води в генералното класиране с 498 точки, следвана от Годжа с 467 точки и Щухец с 445 точки. За малката Световна купа в спускането с пълен актив от 300 точки лидерка е Щухец, пред Годжа със 162 точки и Гут със 130 точки.


description: Това е първата успешна подобна операция на куче не само в България, но и в света, твърдят хирурците. Лабрадорът с болно сърце Артър е куче водач на фондация "Очи на четири лапи" и от 7 години е със стопанина си Милю Карамитев. Артър е на 9 години и е шоколадовокафяв на цвят.

title: Български лекари отстраниха тумор от сърцето на куче водач

maintext:
Снимските са предоставени от болницата
Съвместен екип от специалисти от Централната ветеринарна клиника и сърдечно-съдовия център на "Сити клиник" извършиха първата в света операция по отстраняване на тумор от сърцето на куче, съобщават от болницата.
Това е първата успешна подобна операция на куче не само в България, но и в света, твърдят хирурзите. Лабрадорът с болно сърце Артър е куче водач на фондация "Очи на четири лапи" и от 7 години е със стопанина си Милю Карамитев. Артър е на 9 години и е шоколадовокафяв на цвят.
Артър бе диагностициран с тумор в лявото предсърдие и шансовете му за оцеляване бяха нищожни. Изключително сме благодарни на лекарите, които приеха случая като своя лична кауза и направиха всичко възможно, за да спасят това невероятно куче", казва Албена Алексиева от фондация "Очи на четири лапи".
Понеже подобна операция не може да се направи, докато сърцето работи, се наложило хирурзите да предприемат отворена сърдечна операция, каквато досега не е правена на куче пациент, разказва
. При тази операция функцията на сърцето се поема от специална машина, а самото сърце се спира за определено време. Опити за такива операции са правени в Токио, Колорадо и Лондон.
Успешната интервенция е резултат от шестчасовите усилия на лекарите. Сърцето на шоколадовия лабрадор е спряно за около 20 минути, а общото време, за което пациентът е прикачен към машината за кардиопулмонален байпас - около 2 часа. Екипът в операционната зала се състоял от едва 3 ветеринарни лекари и 7 човешки.
Водещ на операцията бил д-р Георги Игнатов от "Сити клиник", а анестезиологът на кучето по време на операцията бил завеждащият на интензивното отделение в болницата д-р Милен Бонев.
Лабрадорът Артър вече е изписан и скоро ще може да поднови задълженията си като водач и приятел на стопанина си Милю.
Преглед на оригинала
Милю и Артър
д-р Ранко Георгиев, ветеринарен кардиолог от ЦВК


description: Деца празнуват в Ерусалим запалването на първата свещ за Ханука - еврейския Празник на светлината.

title: Снимка на деня: Ханука в Ерусалим

maintext:
1/1 снимки в галерията Деца празнуват в Ерусалим запалването на първата свещ за Ханука - Празника на светлината, който напомня на евреите за повторното освещаване на Храма в Йерусалим през 168 г. пр.н.е.
През 2016 г. за пръв път от години Ханука съвпадна с Рождество Христово. Еврейският празник започна на 24 декември и ще продължи до 1 януари.